** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Madonā

**APSTIPRINĀTI**

ar Madonas novada pašvaldības domes

30.09.2025. lēmumu Nr. 259

(protokols Nr. 9, 97. p.)

**PAŠVALDĪBAS kustamāS MANTAS – TRANSPORTLĪDZEKĻA**

**VW LT46 -**

**IZSOLES NOTEIKUMI**

1. **Vispārīgie noteikumi**
	1. Madonas novada pašvaldības kustamās mantas izsoles noteikumi (turpmāk – Noteikumi) nosaka kārtību, kādā notiek Madonas novada pašvaldībai piederošās kustamās mantas atsavināšana – pārdošana.
	2. Izsole notiek, ievērojot Publiskas personas mantas atsavināšanas likumu un Madonas novada pašvaldības domes lēmumus.
	3. Noteikumu mērķis ir nodrošināt izsoles dalībniekiem atklātu un vienādu iespēju izsolītās pašvaldības kustamās mantas iegūšanai īpašumā, kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” likuma „Par valsts un pašvaldību finanšu līdzekļu un mantas izšķērdēšanas novēršanu” izpratnē.
	4. Izsoles rīkotājs ir Madonas novada pašvaldības Īpašuma iznomāšanas un atsavināšanas izsoļu komisija (turpmāk – Izsoles komisija). Izsoles komisija var pieaicināt ekspertus.
	5. Ar Izsoles noteikumiem var iepazīties interneta vietnē [www.madona.lv](http://www.madona.lv), Madonas novada pašvaldības Centrālās administrācijas telpās (Saieta laukums 1, Madona, Madonas novads) darba laikā (pirmdien – no plkst. 8.00 līdz 18.00, otrdien, trešdien, ceturtdien – no plkst. 8.00-17.00, piektdien – no plkst. 8.00-16.00).
	6. Informācija par Objekta izsoles datumu un laiku ievietojama Madonas novada pašvaldības interneta vietnē [www.madona.lv](http://www.madona.lv), publicējama vietējā laikrakstā un sludinājums par izsoli izliekams pie Madonas novada pašvaldības informācijas stendiem.
	7. Izsoles veids – mutiska izsole ar augšupejošu soli.
	8. Nodrošinājuma nauda 10% no Objekta nosacītās sākotnējas cenas jāieskaita Madonas novada pašvaldības norēķinu kontā LV37UNLA0030900130116, AS “SEB banka”, norādot maksājuma mērķi “Nodrošinājums transportlīdzekļa VW LT46, Nr.HJ6909 izsolei”. Nodrošinājums uzskatāms par iesniegtu, ja attiecīgā drošības nauda ir ieskaitīta norādītajā bankas kontā līdz pieteikuma iesniegšanai pašvaldībā. Drošības nauda tiek atmaksāta 5 darba dienu laikā no izsoles norises dienas, ja izsoles dalībnieks izsoles rezultātā nenosola Objektu. Izsoles dalībniekam, kurš nosola Objektu, drošības nauda tiek ieskaitīta pirkuma cenā.
2. **Izsoles objekts**

|  |  |  |  |  |
| --- | --- | --- | --- | --- |
| Nosaukums | Sākotnējā cenaEUR | Nodrošinājuma nauda EUR | Izsoles solis EUR | Apskates vieta, kontaktpersona |
| Transportlīdzeklis VW LT46, Nr.KJ6909, 1.reģistrācijas datums – 26.09.2000., krāsa – balta, degviela – dīzeļdegviela (2,8) | 378,00 | 37,80 | 20,00 |

|  |
| --- |
| \_\_\_\_\_\_\_\_\_\_\_\_\_\_, Sarkaņu pag., Madonas nov.Pārvaldes vadītājs \_\_\_\_\_\_\_\_\_\_\_\_\_\_t. +371  |

 |

1. Papildus nosolītajai cenai maksājams pievienotās vērtības nodoklis 21% normatīvajos aktos noteiktajā kārtībā.
2. Pēc Objekta pirkuma līguma noslēgšanas, Objekts tiek nodots Pircējam, abpusēji parakstot Objekta pieņemšanas – nodošanas aktu.
3. Izsolāmajai tehnikai netiek noteikts garantijas termiņš.

**III. Izsoles priekšnoteikumi**

1. Izsoles dalībnieku pieteikumu pieņemšana tiek uzsākta pēc sludinājuma par izsoli publicēšanas portālā [www.madona.lv](http://www.madona.lv).
2. Par izsoles dalībnieku var kļūt jebkura fiziska vai juridiska persona, kura ir izpildījusi šajos noteikumos paredzētos priekšnoteikumus noteiktajā termiņā.
3. Izsoles dalībnieki pieteikumus izsolei iesniedz Madonas novada Centrālajā administrācijā, Saieta laukumā 1, Madonā, Madonas novadā, Lietvedības nodaļā, vai elektroniski parakstītu uz pasts@madona.lv līdz sludinājumā par izsoli noteiktajam laikam. Reģistrācijas laiks - darba dienās (pirmdien – no plkst. 8.00 līdz 18.00, otrdien, trešdien, ceturtdien – no plkst. 8.00-17.00, piektdien – no plkst. 8.00-16.00).
4. Personas, kuras vēlas pieteikties izsolei, iesniedz šādus dokumentus:

15.1. pieteikumu dalībai izsolē (1.pielikums);

15.2. maksājumu apliecinošu dokumentu par nodrošinājuma samaksu.

1. Ja fizisko personu izsolē pārstāv cita persona, tā uzrāda personu apliecinošus dokumentus un notariāli apliecinātu pilnvaru.
2. Ja juridisko personu izsolē pārstāv persona, kurai nav juridiskas personas pārstāvības tiesības, tā uzrāda personu apliecinošus dokumentus un iesniedz pilnvaru pārstāvēt juridisko personu izsolē.
3. Ja publiskajās datu bāzēs nevar iegūt informāciju par attiecīgo juridisko personu, Izsoles komisija ir tiesīga papildus pieprasīt informāciju no juridiskās personas valsts reģistra iestādes izziņu par attiecīgo juridisko personu.
4. Ja persona ir izpildījusi šo noteikumu 15. punkta attiecīgos apakšpunktus, persona tiek reģistrēta izsoles dalībnieku reģistrācijas sarakstā (2. pielikums), kurā ieraksta šādas ziņas:

19.1. dalībnieka kārtas numuru;

19.2. juridiskai personai – nosaukumu, reģistrācijas numuru, juridisko adresi, kontakttālruņa numuru; fiziskai personai – vārdu, uzvārdu, personas kodu, adresi, tālruņa numuru.

1. Persona netiek reģistrēta:

20.1. ja vēl nav iestājies vai ir jau beidzies termiņš dalībnieku reģistrācijai;

20.2. ja nav iesniegti 15. punkta attiecīgajos apakšpunktos minētie dokumenti.

1. Dalībnieku atbilstību izsoles noteikumiem apliecina izsoles komisija, iekļaujot dalībnieku izsoles dalībnieku reģistrācijas sarakstā.
2. Izsoles komisija nav tiesīga līdz izsoles sākumam iepazīstināt fiziskās personas un juridiskās personas ar ziņām par izsoles dalībniekiem.

**IV. Izsoles norise**

1. Izsoles gaita tiek protokolēta. Izsoles protokolā atspoguļo visas Izsoles komisijas priekšsēdētāja (vadītājs) un izsoles dalībnieku darbības izsoles gaitā. Protokolu paraksta visi komisijas locekļi.
2. Izsole notiek, ja uz to ir pieteicies, noteiktajā kārtībā reģistrēts un ierodas vismaz viens Dalībnieks. Dalībnieki pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem uz izsoles noteikumiem.
3. Izsoles vadītājs paziņo par izsoles uzsākšanu.
4. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
5. Izsoles gaita:

27.1. Izsoles dalībniekam izsniedz kartīti ar numuru, kas atbilst dalībnieku reģistrācijas kārtas numuram dalībnieku reģistrā.

27.2. Izsoli vada Izsoles komisijas priekšsēdētājs.

27.3. Izsoles komisijas vadītājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

27.4. Izsoles komisijas vadītājs īsi raksturo Objektu, paziņo izsoles sākotnējo maksu, kā arī izsoles soli – par kādu sākotnējā maksa tiek paaugstināta ar katru nākamo solījumu.

27.5. Ja uz izsoli ir ieradies tikai viens izsoles dalībnieks, izsoli atzīst par notikušu. Tiesības iegūt Objektu īpašumā iegūst vienīgais izsoles dalībnieks par izsoles sākumcenu, kam pieskaitīts viens izsoles solis.

27.6. Izsoles komisija izsoles gaitā izsoles protokolā atzīmē katra izsoles dalībnieka piedāvāto maksu, turpinot maksas atzīmēšanu, kamēr to paaugstina. Atsakoties no tālākas solīšanas, katrs dalībnieks ar parakstu izsoles protokolā apstiprina savu pēdējo solīto maksu.

27.7. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli, arī gadījumā, ja izsolē piedalās 1 (viens) izsoles dalībnieks.

27.8. Ja neviens no dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “Pārdots”. Tas nozīmē, ka Objekts ir pārdots personai, kas solījusi pēdējo augstāko maksu. Izsoles dalībnieka, kuram pārdots Objekts, reģistrācijas dati un solītā cena tiek ierakstīti izsoles protokolā.

27.9. Izsoles dalībnieks, kurš pēdējais piedāvājis augstāko maksu, pēc nosolīšanas ar parakstu protokolā apliecina tajā norādītās maksas atbilstību nosolītajai.

27.10. Izsoles dalībnieks, kurš ir nosolījis Izsoles objektu, bet atsakās parakstīties protokolā, atsakās arī no nosolītā Objekta. Izsoles organizētājs pieņem lēmumu no izsoles dalībnieku saraksta svītrot izsoles dalībnieku, kurš atteicies no nosolītā Objekta, un viņam netiek atmaksāta drošības nauda. Tiesības pirkt Objektu iegūst nākamais solītājs, kurš nosolījis lielāko maksu.

27.11. Izsoles komisija atzīst izsoli par nenotikušu:

27.11.1. ja neviens izsoles dalībnieks nepārsola izsoles sākumcenu,

27.11.2. nosolītājs nav samaksājis nosolīto cenu.

1. **Izsoles rezultātu apstiprināšana un līguma slēgšana**
2. Izsoles protokolu sastāda vienā eksemplārā. Izsoles protokola atvasinājums tiek izsniegts Dalībniekam, kurš nosolījis augstāko cenu.
3. Izsoles komisija septiņu dienu laikā no izsoles norises dienas apstiprina izsoles protokolu.
4. Izsoles dalībniekam, kurš nosolījis augstāko cenu, desmit dienu laikā jāsamaksā nosolītā augstākā cena, atņemot no tās iemaksāto drošības naudu, veicot pārskaitījumu Madonas novada pašvaldības norēķinu kontā LV 37 UNLA 0030 9001 3011 6, SEB banka, norādot maksājuma mērķi.
5. Nokavējot 30. punktā noteikto samaksas termiņu, nosolītājs zaudē tiesības uz Objektu un zaudē iesniegto nodrošinājumu. Ja nosolītājs noteiktajā laikā nav samaksājis nosolīto cenu, Izsoles komisija par to informē izsoles dalībnieku, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot Izsoles komisijai par Objekta pirkšanu par paša nosolīto augstāko cenu. Pēc paziņojuma iesniegšanas par Objekta pirkšanu, izsoles dalībniekam par nosolīto Objektu samaksa jāveic pilnā apmērā vienas nedēļas laikā.
6. Izsoles komisija izsoles rezultātus apstiprina ne vēlāk kā 30 dienu laikā pēc par Objekta pirkumu paredzēto maksājumu veikšanas.
7. Pēc izsoles rezultātu apstiprināšanas Izsoles komisija informē nosolītāju par Objekta pirkuma līguma slēgšanu. Nosolītājs septiņu dienu laikā pēc izsoles rezultātu apstiprināšanas paraksta pirkuma līgumu. Ja nosolītājs atsakās parakstīt pirkuma līgumu, Nosolītājs zaudē izsoles nodrošinājumu.
8. Izsoles dalībniekiem ir tiesības iesniegt sūdzību Madonas novada domei par izsoles komisijas veiktajām darbībām 5 (piecu) dienu laikā no izsoles norises dienas.

Pielikumā:

1. Pieteikums Objekta izsolei uz 1 lpp.;
2. Dalībnieku reģistrācijas saraksts uz 1 lpp.;
3. Pirkuma līguma projekts uz 3 lpp.
	1. ***pielikums***

*Pašvaldības kustamās mantas*

 *izsoles noteikumiem*

***Madonas novada pašvaldībai***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(vārds uzvārds, juridiskai personai – nosaukums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(personas kods/reģistrācijas Nr.)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(adrese, tālrunis)*

*PIETEIKUMS*

Madonas novada pašvaldības kustamās mantas – TRANSPORTLĪDZEKĻA VW LT46 – izsolei

*Vēlos pieteikties uz kustamās mantas atklātu mutisku izsoli ar augšupejošu soli.*

Apliecinu, ka:

1. Esmu iepazinies(-usies) ar izsoles noteikumiem, man pret tiem nav iebildumu, tie ir saprotami un apņemos tos ievērot;

2. Man nav pretenziju pret izsolāmā Objekta faktisko stāvokli un apliecinu, ka esmu ar to iepaznies;

3. Visa sniegtā informācija ir patiesa;

4. Piekrītu pildīt pielikumā pievienotajā pirkuma līguma projektā noteiktos pienākumus;

5. Pēc pirkuma līguma noslēgšanas neizvirzīšu pretenzijas attiecībā uz izsolāmo Objektu.

Pievienotie dokumenti:

nodrošinājuma summas iemaksu apliecinošs dokuments;

pilnvara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

202\_\_. gada \_\_. \_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats (juridiskai personai); paraksts; paraksta atšifrējums*

* 1. ***pielikums***

*Pašvaldības kustamās mantas*

 *izsoles noteikumiem*

**TRANSPORTLĪDZEKĻA VW LT46 *izsoles dalībnieku reģistrācijas saraksts***

|  |  |  |  |  |
| --- | --- | --- | --- | --- |
| ***Nr. p.k.******(Kārtas Nr.)*** | ***Izsoles dalībnieks******(vārds, uzvārds/******nosaukums)*** | ***Personas kods/******reģistrācijas Nr.*** | ***Adrese, tālrunis*** | ***Apliecinājums****(Dalībnieks paraksta pirms izsoles sākuma)* |
| *1.* |  |  |  | *Ar savu parakstu apliecinu, ka izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “1”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| *2.* |  |  |  | *Ar savu parakstu apliecinu, ka izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “2”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| *3.* |  |  |  | *Ar savu parakstu apliecinu, ka izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “3”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

* 1. ***pielikums***

*Pašvaldības kustamās mantas*

 *izsoles noteikumiem*

**KUSTAMĀS MANTAS PIRKUMA LĪGUMS**

Madonā

202\_\_.gada \_\_\_. \_\_\_\_\_\_\_

 **Madonas novada pašvaldība,** reģistrācijas Nr. 90000054572, juridiskā adrese: Saieta laukums 1, Madona, Madonas novads, LV 4801 (turpmāk – PĀRDEVĒJS),kuras vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_,

un

 ***\_\_\_\_\_\_\_\_\_\_\_\_\_\_\_\_\_\_\_\_\_\_***, reģistrācijas Nr.*\_\_\_\_\_\_\_\_\_\_\_\_\_\_\_\_\_\_\_\_* (turpmāk – PIRCĒJS), kuras vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk visi kopā saukti arī – Puses, katrs atsevišķi - Puse), pamatojoties uz 202\_\_.gada \_\_.\_\_\_\_\_\_\_\_ apstiprinātajiem izsoles rezultātiem, bez maldības, viltus vai spaidiem, ievērojot savstarpējos solījumus un saistības, apzinoties izsolītā objekta vērtību, noslēdz šāda satura līgumu (turpmāk – Līgums):

1. **Līguma priekšmets**

1.1. Pārdevējs pārdod izsoles rezultātā noskaidrotam PIRCĒJAM un PIRCĒJS pērk PĀRDEVĒJAM piederošo kustamo mantu – transportlīdzekli VW LT46, reģistrācijas Nr.HJ6909, VIN WV1ZZZ2DZ5H001841, 1.reģistrācijas datums – 26.09.2000., krāsa – balta, degviela – dīzeļdegviela (2,8) (turpmāk – Transportlīdzeklis).

1.2. Pārdevēja īpašuma tiesības uz Transportlīdzekli apliecina reģistrācijas apliecība.

* 1. Puses vienojas, ka PIRCĒJS, pārreģistrējot Transportlīdzekli Ceļu satiksmes drošības direkcijā uz sava vārda, samaksā Transportlīdzekļa ekspluatācijas nodokļa parādu.

**2. Līguma summa un norēķinu kārtība**

2.1. Transportlīdzeklis tiek pārdots par izsolē Pircēja nosolīto augstāko cenu \_\_\_\_EUR (\_\_\_\_\_\_\_ *euro* \_\_\_\_\_\_\_ centi), un pievienotās vērtības nodokli 21% apmērā.

2.2. Pircējs Līguma summu pilnā apmērā ir samaksājis Pārdevējam bezskaidras naudas norēķina veidā uz Pārdevēja kontu AS “SEB banka”, kods UNLALV2X, konta Nr. LV37 UNLA 0030900130116.

**3. Pārdevēja un Pircēja garantijas, tiesības un pienākumi**

3.1. Pircējs apliecina, ka tas ir pilnīgi un vispusīgi iepazinies ar Transportlīdzekļa tehnisko un vizuālo stāvokli, gan bez, gan ar tehnisko ierīču un iekārtu palīdzību. Pircējs apliecina, ka tas ir guvis pietiekamu priekštatu par Transportlīdzekļa tehnisko un vizuālo stāvokli un tas atbilst Pircēja vēlmēm un interesēm, un Pircējs apņemas šajā sakarā pret Pārdevēju necelt nekāda veida pretenzijas un neizvirzīt prasījumus.

3.2. Ņemot vērā Pircēja zināšanas par Transportlīdzekli un tā tehnisko stāvokli, Puses vienojas, ka Transportlīdzeklis tiek pārdots tāds, kāds tas ir, un nekādi tieši vai netieši apliecinājumi par Transportlīdzekļa tehnisko stāvokli Pircējam no Pārdevēja puses netiks sniegti.

3.3. Pārdevējs apliecina, ka tam ir tiesības Transportlīdzekli pārdot, kā arī to, ka Transportlīdzeklis nav ieķīlāts vai citādi apgrūtināts par labu trešajām personām.

3.4. Pārdevējs Līguma abpusējas parakstīšanas dienā nodod Pircējam Transportlīdzekli, pie Līguma noslēgšanas puses paraksta Transportlīdzekļa nodošanas-pieņemšanas aktu.

3.3. Pircēja īpašuma tiesības uz Transportlīdzekli pāriet ar brīdi, kad tas reģistrēts Ceļu satiksmes drošības direkcijā uz Pircēja vārda ne vēlāk kā mēneša laikā pēc Līguma noslēgšanas.

3.4. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos tiešos zaudējumu, bet zaudējumi, kas radušies no trešo personu pretenzijām, netiek atlīdzināti.

**4. Līguma darbības termiņš un tā grozīšana**

4.1. Līgums stājas spēkā ar tā abpusējas parakstīšanas brīdī un ir spēkā līdz visu no tā izrietošo saistību pilnīgai izpildei un tiesību izmantošanai.

4.2. Līguma noteikumu papildinājumi un grozījumi izdarāmi rakstiski pēc abu Pušu vienošanās un pievienojami šim līgumam.

4.3. Pārdevējs ir tiesīgs vienpusēji izbeigt Līgumu, nosūtot paziņojumu par Līguma izbeigšanu, ja Pircējs neveic Līgumā noteiktos pienākumus un pēc Pārdevēja atgādinājuma saņemšanas turpina tos neveikt, tajā skaitā, nokavējis kādu no noteiktajiem termiņiem.

4.3. Puses vienojas, ka Līguma 4.3.punktā noteiktajā gadījumā Līgums uzskatāms par izbeigtu septītajā dienā pēc paziņojuma izsūtīšanas uz Pircēja juridisko vai deklarēto adresi.

4.4. Ja Līguma saistības nav iespējams izpildīt Līgumā noteiktajos termiņos nepārvaramas varas apstākļu ietekmes dēļ, Puses Līgumā norādītos termiņus pagarina par minēto apstākļu esamības laiku, bet, ja šo apstākļu ietekmi nevar novērst vai tā ilgst ilgāk par 3 (trīs) kalendārajiem mēnešiem, katrai no Pusēm ir tiesības atkāpties no Līguma, atgriežot otrai pusei visu, ko tā no Līguma ir ieguvusi. Par nepārvaramas varas apstākļiem ir uzskatāmi tikai tādi, par kuru esamību ir pieņemts kompetentas valsts/pašvaldības iestādes lēmums. Trešās personas vaina Līguma saistību neizpildē nav uzskatāma par nepārvaramas varas apstākli, bet cietušajai pusei ir regresa prasība pret minēto trešo personu par radušos zaudējumu piedziņu.

4.5. Puses vienojas, ka jebkurš strīds, nesaskaņas vai prasība, kas izriet no Līguma, vispirms tiks risināts sarunu ceļā, bet 30 dienu laikā nepanākot vienošanos – izšķirts tiesā saskaņā ar Latvijas Republikas normatīvajiem aktiem.

4.6. Transportlīdzekļa nodošanai Pārdevējs ar šo Līgumu pilnvaro Madonas novada Centrālās administrācijas Transporta un loģistikas nodaļas vadītāju Juri Jakovļevu, tālrunis +371 26151372, epasts juris.jakovlevs@madona.lv, nodot Transportlīdzekli PIRCĒJAM un parakstīt aktu par Transportlīdzekļa nodošanu-pieņemšanu.

4.7. Līgums sastādīts un parakstīts 2 (divos) vienādos eksemplāros, viens eksemplārs Pircējam, viens – Pārdevējam.

**5.** **Pušu bankas rekvizīti un paraksti**

|  |  |
| --- | --- |
| **Madonas novada pašvaldība**AS “SEB banka”Konts Nr. LV37 UNLA 0030900130116\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**AS “\_\_\_\_\_\_\_\_\_\_”Konts Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ |

**TRANSPORTLĪDZEKLA NODOŠANAS-PIEŅEMŠANAS AKTS**

Madonas novada \_\_\_\_\_\_\_\_\_ pagastā

\_\_\_.\_\_.202\_\_.

 **Madonas novada pašvaldība,** reģistrācijas Nr. 90000054572, juridiskā adrese: Saieta laukums 1, Madona, Madonas novads, LV 4801 (turpmāk – PĀRDEVĒJS), kura vārdā, pamatojoties uz Kustamās mantas pirkuma līgumu par Transportlīdzekļa\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_(turpmāk – transportlīdzeklis) pārdošanu (turpmāk – Līgums) \_\_\_\_\_\_\_\_. punktu, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_,

un

 ***\_\_\_\_\_\_\_\_\_\_\_\_\_\_\_\_\_\_\_\_\_\_***, personas kods/reģistrācijas Nr.*\_\_\_\_\_\_\_\_\_\_\_\_\_\_\_\_\_\_\_\_* (turpmāk – PIRCĒJS), \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

PĀRDEVĒJS nodod PIRCĒJAM un PIRCĒJS pieņem no PĀRDEVĒJA transportlīdzekli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PIRCĒJS, parakstot Transportlīdzekļa nodošanas-pieņemšanas aktu, apliecina, ka Transportlīdzekli ir pieņēmis un PIRCĒJAM nav nekādu pretenziju par Transportlīdzekļa tehnisko stāvokli vai citu iebildumu.

Akts sastādīts 2 (divos) eksemplāros, katrai Līgumslēdzējai Pusei pa vienam eksemplāram.

|  |  |
| --- | --- |
| Madonas novada pašvaldībaReģistrācijas Nr. 90000054572\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ |